《酹江月（寿太守母八十·正月初一）》
宋代·黄革

堂堂卿月，奉君恩来作，潜藩贤守。喜遇慈闱年八十，特向新下守寿。千里春风，满堂和气，是处歌声奏。荷衣紫绶，捧觞齐上春酒。

人道彭祖高年，寿高八百，管从来稀有。似此遐龄，屈指算、犹有十分之九。惠满梅山，宠新芝检，归展调羹手。疏封国号，天教富贵长久。

作者简介：黄革，侯官（今福建福州）人。神宗熙宁时进士（《闽诗录》丙集卷四）。